cyanic-selkie/wikianc huggingface dataset:
Αμπντουλάχ Καρντάς
Ο Αλ-Χατζ Αμπντουλλάχ Καρντάς (عبد الله قرداش, επίσης γνωστός ως Χατζή Αμπντουλλάχ αλ-Αφάρι) είναι ο ηγέτης του Ισλαμικού Κράτους του Ιράκ και του Λεβάντε, μιας τρομοκρατικής οργάνωσης. Ανέλαβε τη θέση του στις 28 Οκτωβρίου 2019, μετά το θάνατο του Αμπού Μπακρ αλ-Μπαγντάντι στην επιδρομή της Δύναμης Δέλτα των Στρατού των ΗΠΑ στην Μπαρίσα. Είχε ήδη διοριστεί διάδοχος του αλ-Μπαγντάντι από τον Αύγουστο του 2019 και είχε τον έλεγχο της καθημερινής λειτουργίας της οργάνωσης. Νωρίτερα ήταν ιεροκήρυκας στην αλ-Κάιντα πριν ενταχθεί στο Ισλαμικό Κράτος.
Παρασκήνιο
Ο Καρντάς κατάγεται από το Ταλ Αφάρ του Ιράκ. Σπούδασε στο πανεπιστήμιο Ισλαμικών Επιστημών στη Μοσούλη.
Πριν ενταχθεί στο Ισλαμικό Κράτος, ο Καρντάς ήταν αξιωματούχος στο καθεστώς του Σαντάμ Χουσεΐν. Το 2003 οι αμερικανικές αρχές συνέλαβαν τον Καρντάς και φυλακίστηκε στο στρατόπεδο Μπούκα στη Βασόρα, μετά την εισβολή στο Ιράκ και την ανατροπή του Σαντάμ Χουσεΐν. Εκεί γνωρίστηκε με τον αλ-Μπαγντάντι, όπου έγινε ένας από τους στενότερους συντρόφους του.
Παραπομπές
Κατηγορία:Λήμματα που περιέχουν κείμενο στα αραβικά Κατηγορία:Ιρακινοί
Στέλλα Σαββίδου
Η Στελίτσα (Στέλλα) Σαββίδου (γεννημένη στο Τζούρτζιου της Ρουμανίας, στις 11 Φεβρουαρίου 1996) είναι Αυστραλοκύπρια καλλιτεχνική γυμνάστρια, μέλος της ομάδας γυμναστικής ΟΥΚΛΑ Μπρούινς. Συμμετείχε στους Αγώνες της Κοινοπολιτείας 2014, στο Παγκόσμιο Πρωτάθλημα Καλλιτεχνικής Γυμναστικής 2015 και στους Ευρωπαϊκούς Αγώνες 2015. .
Όνειρα γλυκά (βιβλίο)
Το Όνειρα γλυκά είναι ένα αυτοβιογραφικό μυθιστόρημα του Μάσσιμο Γκραμελλίνι, το οποίο δημοσιεύθηκε το 2012 από τον εκδοτικό οίκο Longanesi. Ο συγγραφέας αφηγείται το εσωτερικό του ταξίδι για να ξεπεράσει τον πόνο και την αίσθηση της εγκατάλειψης από τον θάνατο της μητέρας του όταν ο ίδιος ήταν εννέα ετών.
Το βιβλίο είχε μεγάλη επιτυχία στο αναγνωστικό κοινό, φτάνοντας στην κορυφή των ευπώλητων και παραμένοντας  μεταξύ των 10 πρώτων για πάνω από 50 εβδομάδες. Το 2016, γυρίστηκε ταινία με τον ίδιο τίτλο σε σκηνοθεσία του Μάρκο Μπελόκιο.
Υπόθεση
Το μυθιστόρημα αρχίζει στο παρόν και ξεδιπλώνεται ως μια μακριά αναδρομή που τελειώνει μερικά κεφάλαια πριν από την κατάληξη.
Το πρωί της 31 Δεκεμβρίου του 1969 ο Μάσσιμο, εννέα ετών, αφού ξύπνησε, βρίσκει στο διάδρομο τον πατέρα του  αναστατωμένο και υποβασταζόμενο από δύο άντρες. Ο ίδιος στέλνεται για να περάσει μερικές ημέρες με τους γείτονες, χωρίς καμία εξήγηση. Λίγες μέρες αργότερα, ένας νεαρός ιερέας, με το παρατσούκλι Μπαλού και  επικεφαλής του προσκοπικού τμήματος του Μάσσιμο, αναλαμβάνει το δύσκολο έργο να εξηγήσει στο παιδί ότι η μητέρα δεν υπάρχει πια.
Το σώμα της γυναίκας έχει τοποθετηθεί στο σαλόνι του σπιτιού για το τελευταίο αντίο, αλλά ο Μάσσιμο αρνείται να την δει πεπεισμένος ότι σύντομα θα γυρίσει πίσω. Ο πρωταγωνιστής, μεγάλωσε και έγινε δημοσιογράφος, πέρασε από την αθλητική δημοσιογραφία στην πολιτική, και το 1993 στέλνεται στο Σεράγεβο για να καταγράψει τα γεγονότα του πολέμου. Εκεί συναντά τον Σάλεμ, ορφανός εξαιτίας μιας βόμβας και τραυματισμένος στο στομάχι από  ελεύθερο σκοπευτή. Ζητάει τη βοήθεια ενός τοπικού ευεργέτη για να φέρει τον μικρό στην Ιταλία, αλλά ο θάνατος είναι πιο γρήγορος και παίρνει τον  Σάλεμ μαζί του.
Σε αυτό το σημείο η ιστορία βγαίνει από τη μεγάλη ανάλυση και επανασυνδέεται με το παρόν: αποδεικνύεται έτσι το περιεχόμενο του καφέ φακέλου, που απλώνει η Ματρίνα στον  Μάσσιμο στην αρχή της ιστορίας.
Ο Μάσσιμο είναι πεπεισμένος ότι, με τη βοήθεια της Ελίζα θα καταφέρει να ξεπεράσει τον πόνο της απώλειας και καταλαβαίνει ότι μόνο η συγχώρεση μπορεί να του σώσει τη ζωή.
Σημειώσεις
Κατηγορία:Ιταλικά μυθιστορήματα Κατηγορία:Αυτοβιογραφίες
Γκέραλντ Κλουγκ
Ο Γκέραλντ Κλουγκ (γερμανικά: Gerald Klug) (γεννημένος στις 13 Νοεμβρίου 1968) είναι ένας Αυστριακός δικαστής και πολιτικός. Είναι μέλος του Σοσιαλδημοκρατικού Κόμματος της Αυστρίας και από τις 11 Μαρτίου 2013 υπηρετεί ως υπουργός άμυνας και αθλητισμού της Αυστρίας.
Βιογραφία
Ο Κλουγκ γεννήθηκε στο Γκρατς στις 13 Νοεμβρίου 1968. Μετά την αποφοίτησή του από τεχνικό κολέγιο και επαγγελματικό σχολείο, υπηρέτησε τις Αυστριακές Ένοπλες Δυνάμεις, κατά το διάστημα 1987-1988. Το 2001 απέκτησε πτυχίο νομικής από το Πανεπιστήμιο του Γκρατς.
Ο Γκέραλντ Κλουγκ είναι ο επικεφαλής του κόμματος των σοσιαλδημοκρατών στο Αυστριακό Ομοσπονδιακό Συμβούλιο (Άνω Βουλή). Η πρώτη εκλογή του στο συμβούλιο ήταν το 2005. Στις 13 Μαρτίου 2013 διορίστηκε ομοσπονδιακός υπουργός άμυνας και αθλητισμού στην κυβέρνηση του Βέρνερ Φάιμαν. Σε αυτή τη θέση αντικατέστησε τον Νόρμπερτ Νταράμπος.
Το φάντασμα του Κάντερβιλ
Το φάντασμα του Κάντερβιλ (τίτλος στα αγγλικά:The Canterville Ghost) είναι χιουμοριστικό διήγημα του Όσκαρ Ουάιλντ. Δημοσιεύτηκε για πρώτη φορά σε δύο συνέχειες τον Φεβρουάριο και τον Μάρτιο του 1887 στο λογοτεχνικό περιοδικό The Court and Society Review και ήταν η πρώτη από τις ιστορίες του συγγραφέα που δημοσιεύτηκε. Το 1891, μαζί με άλλες ιστορίες, εκδόθηκε στη συλλογή Το έγκλημα του λόρδου Άρθουρ Σάβιλ και άλλες ιστορίες.
Η υπόθεση αναφέρεται σε μια αμερικανική οικογένεια που εγκαταστάθηκε στην Αγγλία σε ένα κάστρο στοιχειωμένο από το φάντασμα ενός Άγγλου ευγενή του 16ου αιώνα, ο οποίος σκότωσε τη γυναίκα του και στη συνέχεια τα αδέρφια της γυναίκας του τον παγίδευσαν σε ένα δωμάτιο όπου πέθανε.
Στην ιστορία του, ο Όσκαρ Ουάιλντ παρωδεί τη ρομαντική πίστη στο υπερφυσικό και τον υπερβολικό φόβο για τα φαντάσματα που επικρατούσε στην Αγγλία του 19ου αιώνα, αντιπαραθέτοντας τις αντιλήψεις των Αμερικανών. Ο ίδιος ο συγγραφέας χαρακτήρισε το διήγημα ως «υλική-ιδεαλιστική ρομαντική ιστορία».
Έχει διασκευαστεί για την όπερα, το θέατρο την τηλεόραση και τον κινηματογράφο αρκετές φορές.
Υπόθεση
μικρογραφία|Εικονογράφηση του 1909 Αγγλία, τέλη 19ου αιώνα. Ο Αμερικανός πρέσβης Χέραµ Ότις αγοράζει ένα κάστρο στην Αγγλία, παρά τις προειδοποιήσεις του ιδιοκτήτη ότι είναι στοιχειωμένο από ένα φρικτό φάντασμα, και εγκαθίσταται με τη σύζυγο και τα παιδιά του. Η παρουσία του φαντάσματος δεν φαίνεται να τους πτοεί καθόλου.
Πράγματι, όταν βρίσκουν κηλίδες αίματος που επανεμφανίζονται κάθε πρωί στη βιβλιοθήκη, όπου ο Σάιμον του Κάντερβιλ δολοφόνησε τη γυναίκα του τον 16ο αιώνα, και ακούνε αλυσίδες να τρίζουν τη νύχτα, ακόμη και όταν βλέπουν το ίδιο το φάντασμα, το μόνο που κάνουν είναι να καθαρίζουν τις κηλίδες με απορρυπαντικό και να συστήσουν στο φάντασμα να λαδώσει τις αλυσίδες του αν θέλει να συνεχίσει να ζει μέσα στο σπίτι. Το φάντασμα ταράζεται και κάνει ό,τι μπορεί για να τρομάξει την οικογένεια. αριστερά|μικρογραφία|Τα δίδυμα τρομάζουν το φάντασμα, 1908 Τίποτε από ό,τι κάνει το φάντασμα δεν τους τρομάζει, αν και τα δύο άτακτα δίδυμα αγοράκια απολαμβάνουν να το πειράζουν με διάφορες φάρσες και τελικά καταφέρνουν να το τρομάξουν όταν του παρουσιάζουν ένα ψεύτικο φάντασμα. Βλέποντάς το να κάθεται μόνο και θλιμμένο, η νεαρή κόρη της οικογένειας Βιρτζίνια το λυπάται και αποφασίζοντας να το βοηθήσει να βρει τον δρόμο προς την αιώνια ανάπαυση, του μιλάει. Το φάντασμα μένει έκπληκτο με το θάρρος της κοπέλας και της διηγείται την τραγική ιστορία του, της λέει επίσης ότι δεν έχει κοιμηθεί 300 χρόνια και θέλει απεγνωσμένα να αναπαυθεί. Στη συνέχεια την οδηγεί στο βασίλειο των φαντασμάτων, όπου συναντιούνται εκείνη και ο Θάνατος, η συνάντηση και τι συμβαίνει κατά τη διάρκεια της, δεν περιγράφεται. Η κοπέλα προσεύχεται και κλαίει για τη συγχώρεση των αμαρτιών του και έτσι εκπληρώνεται μια παμπάλαια προφητεία. Το φάντασμα του Κάντερβιλ εξαφανίζεται και ο σκελετός του βρίσκεται σε ένα κρυφό δωμάτιο, εκεί που είχε αλυσοδεθεί πριν από αιώνες.
Η οικογένεια θάβει τον σκελετό και η κόρη παντρεύεται έναν ευγενή, φορώντας ένα κολιέ με ρουμπίνια που της έδωσε το φάντασμα πριν την απελευθέρωσή του.
Η ιστορία προχωρά και βρίσκουμε τη Βιρτζίνια πλέον ενήλικη. Ο σύζυγός της, ο λόρδος Σέσιλ, της ζητά να πει τι είδε στη μετά θάνατον ζωή, αλλά εκείνη αρνείται να ικανοποιήσει αυτή την περιέργεια λέγοντας ότι είναι για το καλό του νεκρού, αφήνοντας στον αναγνώστη την αμφιβολία για το μυστήριο.
Παραπομπές
Κατηγορία:Όσκαρ Ουάιλντ
ASP.NET
To Asp.net είναι προγραμματιστικό περιβάλλον της εταιρείας Microsoft που δημιουργήθηκε για διαδικτυακό προγραμματισμό για την δημιουργία δυναμικών ιστοσελιδών στο διαδίκτυο. Αναπτύχθηκε από την Microsoft για να δώσει την δυνατότητα σε προγραμματιστές να δημιουργήσουν ιστοσελίδες, διαδικτυακές εφαρμογές και διαδικτυακές υπηρεσίες.
Δημιουργήθηκε τον Ιανουάριο του 2002 με την έκδοση 1.0 και είναι ο διάδοχος της τεχνολογίας Active Server Pages (ASP). Το ASP.NET δημιουργήθηκε με την (CLR) δίνοντας την ικανότητα στους προγραμματιστές να γράψουν την ASP.NET με οποιαδήποτε υποστηριζόμενη .NET γλώσσα. Η επέκταση ASP.NET SOAP επιτρέπει τους χρήστες της γλώσσας να κάνουν μηνύματα στην SOAP γλώσσα. To 2014 η Microsoft άρχισε να διαθέτει το περιβάλλον .ΝΕΤ ως ανοικτό-κώδικα υπό την άδεια Apache 2.0.
Σημειώσεις
Κατηγορία:Γλώσσες προγραμματισμού
Πολιτισμός των Τύμβων
Ο Πολιτισμός των Τύμβων ήταν ο κυρίαρχος πολιτισμός στην κεντρική Ευρώπη τη Μέση Εποχή του Χαλκού (1600 π.Χ. - 1300 π.Χ.). Ο προκάτοχος του ο Πολιτισμός Ουνέτιτσε κυριαρχούσε στη Γερμανία, την Τσεχία, την Αυστρία, την Ελβετία, την Πεδιάδα της Παννονίας, την Πολωνία και τη Γαλλία. Τον Πολιτισμό τον Τύμβων που διακρίνεται από τις ταφές κάτω από ογκώδη ταφικά μνημεία υπό μορφή Τύμβου διαδέχθηκε στα τέλη της Εποχής του Χαλκού ο Πολιτισμός των Τεφροδόχων. Ο αρχαιολόγος Πάουλ Ράινεκε διέκρινε στην Εποχή του Χαλκού μια μεγάλη σειρά από πολιτισμικά επίπεδα (1902). Οι Τύμβοι στην Ευρώπη κυριαρχούν σε μια μεγάλη περίοδο από την Εποχή του Λίθου μέχρι την Εποχή του Σιδήρου αλλά προσδιορίζονται ειδικά στη Νότια Γερμανία στην Εποχή του Χαλκού. Ο Πολιτισμός Χάλστατ διακρίνεται σε 4 περιόδους, οι 2 πρώτες ανήκουν στην Εποχή του Χαλκού και οι 2 τελευταίες στην Εποχή του Σιδήρου. Ο Πολιτισμός των Τύμβων ήταν μια πολεμική κοινωνία με κύριο συστατικό την κατασκευή οχυρωμένων οικισμών σε λόφους. Οι κάτοικοι έκαναν εμπόριο με τη Σκανδιναβία, την Ατλαντική Ευρώπη, τη Μεσόγειο και το Αιγαίο Πέλαγος. Τα αντικείμενα του εμπορίου ήταν κυρίως από Κεχριμπάρι και μέταλλα. Μερικοί ιστορικοί ισχυρίζονται ότι ο Πολιτισμός των Τύμβων ήταν μια μεγάλη προ-Ινδοευρωπαϊκή ομάδα από την οποία προέκυψαν αργότερα οι Ρωμαίοι και οι Κέλτες. Άλλοι ιστορικοί όπως ο Ντέιβιντ Άνθονι διαφωνούν, ισχυρίζονται ότι οι Ρωμαίοι ήρθαν σε προγενέστερες εποχές από τα Βαλκάνια.
Πηγές
Κατηγορία:Αρχαίοι πολιτισμοί στην Γαλλία
Brividi
Το "Brividi" (μετάφρ. "ρίγη", "ανατριχίλες") είναι ένα τραγούδι των Ιταλών τραγουδιστών Μαχμούντ και Μπλάνκο. Κυκλοφόρησε από την Island Records και τη Universal Music στις 2 Φεβρουαρίου 2022 ως συμμετοχή των Μαχμούντ και Μπλάνκο για το Φεστιβάλ Μουσικής του Σαν Ρέμο 2022, την 72η έκδοση του μουσικού φεστιβάλ της Ιταλίας που διπλασιάζεται ως επιλογή της ιταλικής συμμετοχής για τον διαγωνισμό τραγουδιού της Eurovision, και τελικά κέρδισε τον διαγωνισμό.
Το "Brividi" έσπασε το ρεκόρ των περισσότερων ροών σε μια μέρα στο Spotify στην Ιταλία.
Μουσικό βίντεο
Το μουσικό βίντεο για το "Brividi", σε σκηνοθεσία Attilio Cusani, γυρίστηκε στο Άμστερνταμ και στην αίθουσα συναυλιών Musis στο Άρνεμ και κυκλοφόρησε στις 2 Φεβρουαρίου 2022 μέσω του καναλιού του Μαχμούντ στο YouTube. Το βίντεο του YouTube έχει πάνω από 41 εκατομμύρια προβολές.
Προσωπικό
Πιστώσεις προσαρμοσμένες από την Tidal.
Παραπομπές
Κατηγορία:Τραγούδια του 2022 Κατηγορία:Singles του 2022 Κατηγορία:Διαγωνισμός Τραγουδιού Eurovision 2022 Κατηγορία:Ιταλικά τραγούδια Κατηγορία:Τραγούδια στον διαγωνισμό τραγουδιού της Eurovision
Λουίζα του Άνχαλτ-Ντέσαου
Η Λουίζα του Άνχαλτ-Ντέσαου (Luise von Anhalt-Dessau, 21 Αυγούστου 1709 - 29 Ιουνίου 1732) ήταν κόρη του Λεοπόλδου Α΄ του Άνχαλτ-Ντέσαου.
Βιογραφία
Γεννήθηκε στις 21 Αυγούστου 1709 στο Ντέσαου και ήταν το έκτο παιδί και δεύτερη κόρη του Λεοπόλδου Α΄ του Άνχαλτ-Ντέσαου και της Άννας Λουίζας Φέζε.
Στις 25 Νοεμβρίου 1724 παντρεύτηκε τον Βίκτωρα Φρειδερίκο του Άνχαλτ-Μπέρνμπουργκ. Μαζί απέκτησαν ένα παιδί:
Πέθανε από επιπλοκές μετά τον τοκετό, στις 29 Ιουλίου 1732 στο Μπέρνμπουργκ σε ηλικία 22 ετών. Είναι θαμμένη στην κρύπτη του Κάστρου του Αγίου Αιγιδίου.
Παραπομπές
Κατηγορία:Οίκος των Ασκάνια Κατηγορία:Γερμανοί ευγενείς Κατηγορία:Πριγκίπισσες του Άνχαλτ-Ντέσαου Κατηγορία:Πριγκίπισσες της Γερμανίας
Ύψωνας
Ο Ύψωνας είναι δήμος της επαρχίας Λεμεσού στην Κύπρο. Αποτελεί ένα από τους έξι δήμους της μείζονος Λεμεσού.
Τοποθεσία
Ο Ύψωνας στα συνορεύει με τον Δήμο Κάτω Πολεμιδιών, βορειοανατολικά με την Παλώδια και την Παραμύθα, βορειοδυτικά με την Άλασσα, δυτικά με το Κολόσσι, την Ερήμη και το Καντού και στα νότια με το Τραχώνι και το Τσερκέζ Τσιφλίκ. Το νότιο μέρος της διοικητικής του έκτασης υπάγεται στη Βρετανική Βάση Ακρωτηρίου.
Γεωμορφολογία
Ο Ύψωνας βρίσκεται κτισμένος σε μέσο υψόμετρο 90 μέτρων. Το τοπίο του χωριού έχει μια κλίση από τα βόρεια προς τα νότια. Το υψόμετρο από τα 476 μέτρα που έχει στα βόρεια σύνορα του μειώνεται στα 90 μέτρα στον οικισμό και στα 20 μέτρα στα νότια σύνορα του.
Ιστορία
Στην περιοχή του Ύψωνα έχουν ανευρεθεί αρχαία κατάλοιπα, αλλά όχι αρχαία πόλη. Πιθανόν να πρόκειται για αγροτικούς οικισμούς.
Υπάρχει η λανθασμένη αντίληψη ότι ο Ύψωνας δημιουργήθηκε κατά τα νεώτερα χρόνια από κατοίκους άλλων χωριών, κυρίως της Λόφου, που είχαν κτήματα στην περιοχή. Ωστόσο, αυτή η άποψη δεν ευσταθεί αφού ο Ύψωνας υπήρχε από τα μεσαιωνικά χρόνια. Σύμφωνα με τον Λουί ντε Μας Λατρί, ο Ύψωνας, κατά την περίοδο της Φραγκοκρατίας (1192-1489 μ.χ.), άνηκε στον βασιλιά της Κύπρου. Το 1426 πιθανόν το χωριό να καταστράφηκε από επίθεση των Μαμελούκων της Αιγύπτου. Ωστόσο, είναι πιθανόν να καταστράφηκε το 1570 από την εισβολή των Τούρκων στην Κύπρο.
Την περίοδο της Τουρκοκρατίας ο Ύψωνας αποτελούσε τσιφλίκι Τούρκων αγάδων. Το 1910, επί Αγγλοκρατίας, ο Ύψωνας μετετράπη σε χωριό.
Τις επόμενες δεκαετίες το χωριό γνώρισε μεγάλη πληθυσμιακή αύξηση γεγονός που οδήγησε στην μετεξέλιξη της κοινότητας σε δήμο από το 2012. Η απόφαση πάρθηκε στις 3 Ιουλίου 2011 μέσω δημοψηφίσματος.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Ύψωνα είχε τεράστια αύξηση στην πορεία των δεκαετιών. Από ένα μικρό οικισμό των τριών κατοίκων το 1881, εξελίχθηκε σε ένα δήμο με περισσότερους από 10 χιλιάδες κατοίκους. Οι λόγοι που οδήγησαν στην αύξηση του πληθυσμού είναι η μικρή απόσταση του από τη Λεμεσό, η καλή οδική σύνδεση, οι προσοδοφόρες γεωργικές εκτάσεις, η συνεχής οικιστική ανάπτυξη και η μετακίνηση των κατοίκων του χωριού Λόφου σε αυτόν.
Δήμαρχοι
Δήμαρχοι Ύψωνα διετέλεσαν οι:
Αδελφοποιήσεις
Ο Δήμος Ύψωνα είναι αδελφοποιημένος με τον Δήμο Τρικκαίων. Η αδελφοποίηση έγινε στις 4 Ιουνίου 2018.
Αθλητικά σωματεία
Αθλητικά σωματεία της περιοχής είναι η Ένωση Νέων Ύψωνα - Διγενής Ύψωνα και η Αθλητική Ποδοσφαιρική Ένωση Ύψωνα (ΑΠΕΫ).
Εξωτερικοί σύνδεσμοι
Κατηγορία:Δήμοι της Επαρχίας Λεμεσού
Ιωάννης Αποστόλου
Το όνομα Ιωάννης Αποστόλου μπορεί να αναφέρεται:
Κυνίδες
Οι Κυνίδες (Canidae) είναι οικογένεια σαρκοφάγων θηλαστικών η οποία περιλαμβάνει τον σκύλο, τον λύκο, την αλεπού, το τσακάλι, τα ντίνγκο και πολλά άλλα υπάρχοντα ή εξαφανισμένα κυνόμορφα θηλαστικά. Τόσο τα αιλουρόμορφα όσο και τα κυνόμορφα εξελίχθηκαν από τα σαρκοφαγόμορφα 43 εκατομμύρια χρόνια πριν. Τα κυνόμορφα περιλαμβάνουν το γένος Λεπτοκύων του οποίου τα διάφορα είδη διακλαδίστηκαν στις αλεπούδες και τους κυνίδες πριν 12 εκατομμύρια χρόνια.
Οι Κυνίδες απαντώνται σε όλες τις ηπείρους πλην της Ανταρκτικής, φτάνοντας ανεξάρτητα ή συνοδεύοντας τους ανθρώπους. Οι κυνίδες ποικίλουν σε μέγεθος από τον μήκους 2 μέτρων γκρίζο λύκο μέχρι την μήκους 24 εκατοστών αλεπού Φενέκ. Η μορφή του σώματων των κυνίδων είναι παρόμοια, με μακριά μουσούδα, ανορθομένα αυτιά, δόντια προσαρμοσμένα να σπάνε οστά και να κόβουν τη σάρκα, μακριά πόδια και φουντωτές ουρές. Είναι ως επί τω πλείστον κοινωνικά ζώα, ζώντας σε οικογένειες ή μικρές ομάδες (αγέλες) και συμπεριφέρονται συνεργατικά. Συνήθως, μόνο το κυρίαρχο ζευγάρι αναπαράγεται και τα κουτάβια κρύβονται ετησίως σε υπόγειο λαγούμι. Οι κυνίδες επικοινωνούν με μυρωδιές και φωνήματα. Ένα από τα μέλη της, ο λύκος, ήταν από τα πρώτα ζώα που εξημερώθηκαν και έδωσε τον σκύλο, και σήμερα ο σκύλος είναι ένα από τα πιο διαδεδομένα κατοικίδια ζώα.
Εξέλιξη
Οι Κυνίδες περιλαμβάνουν σήμερα μια ποικιλόμορφη ομάδα περίπου 34 ειδών που κυμαίνονται σε μέγεθος από τον μακρυπόδαρο χαιτοφόρο λύκο μέχρι τον κοντοπόδαρο σκύλο. Τα σύγχρονα κυνοειδή κατοικούν σε δάση, τούνδρα, σαβάνες και ερήμους σε τροπικά και εύκρατα μέρη σε όλον τον κόσμο. Οι εξελικτικές σχέσεις μεταξύ των ειδών έχουν μελετηθεί στο παρελθόν χρησιμοποιώντας μορφολογικές προσεγγίσεις, αλλά πιο πρόσφατα, οι μοριακές μελέτες επέτρεψαν τη διερεύνηση των φυλογενετικών σχέσεων. Σε ορισμένα είδη, η γενετική διαφοροποίηση έχει κατασταλεί από το υψηλό επίπεδο γονιδιακής ροής μεταξύ διαφορετικών πληθυσμών και όπου τα είδη έχουν υβριδοποιηθεί, υπάρχουν μεγάλες υβριδικές ζώνες.
Χαρακτηριστικά
Άγριοι κυνίδες βρίσκονται σε κάθε ήπειρο εκτός από την Ανταρκτική, και κατοικούν σε ένα ευρύ φάσμα διαφορετικών οικοτόπων, συμπεριλαμβανομένων των ερήμων, των βουνών, των δασών και των λιβαδιών. Ποικίλλουν σε μέγεθος, από την αλεπού Φενέκ η οποία μπορεί να έχει μήκος τουλάχιστον 24 εκ. και να ζυγίζει 0,6 κιλά, μέχρι τον γκρίζο λύκο ο οποίος μπορεί να φτάσει τα 160 εκ. και μπορεί να ζυγίζει μέχρι και 79 κιλά. Μόνο μερικά είδη είναι δενδρόβια - η γκρίζα αλεπού, η στενά συγγενική νησιωτική αλεπού και ο σκύλος ρακούν συνήθως σκαρφαλώνουν σε δέντρα.
Όλοι οι κυνίδες έχουν μια παρόμοια βασική μορφή, αποτελώντας πρότυπο ο γκρίζος λύκος, αν και το σχετικό μήκος του ρύγχους, των άκρων, των αυτιών και της ουράς ποικίλλει σημαντικά μεταξύ των ειδών. Με τις εξαιρέσεις του σκύλου των θαμνώνων, του σκύλου ρακούν και κάποιων εγχώριων φυλών του Canis lupus, οι κυνίδες έχουν σχετικά μακριά πόδια και εύκαμπτα σώματα, προσαρμοσμένα για να κυνηγούν τη λεία. Οι ουρές είναι φουντωτές και το μήκος και η ποιότητα του τριχώματος διαφέρει ανάλογα με την εποχή. Το τμήμα του ρύγχους του κρανίου είναι πολύ πιο επιμηκυμένο από αυτό της οικογένειας των γατών. Τα ζυγωματικά τόξα είναι πλατιά, υπάρχει μια εγκάρσια λαμβδοειδής γραμμή στο πίσω μέρος του κρανίου και σε ορισμένα είδη, ένα οβελιαίο λοφίο που εκτείνεται από μπροστά προς τα πίσω. Οι οστέινες κόγχες γύρω από το μάτι δεν σχηματίζουν ποτέ έναν πλήρη δακτύλιο και τα ακουστικά τύμπανα είναι ομαλά και στρογγυλά.
Όλοι οι κυνίδες είναι δακτυλοβάμονες, που σημαίνει ότι περπατούν στα δάχτυλα των ποδιών τους. Η άκρη της μύτης είναι πάντα γυμνή, όπως και τα μαξιλαράκια στο πέλμα των ποδιών. Τα μαξιλαράκια αυτά αποτελούνται από ένα μοναδικό μαξιλαράκι πίσω από την άκρη του κάθε δακτύλου και ένα κεντρικό μαξιλαράκι που έχει περισσότερους ή λιγότερους από τρεις λοβούς κάτω από τις βάσεις των δακτύλων. Τρίχες αναπτύσσονται ανάμεσα από τα μαξιλαράκια, και στην αρκτική αλεπού το πέλμα του ποδιού καλύπτεται πυκνά με τρίχες σε ορισμένες χρονικές περιόδους του έτους. Με εξαίρεση το τετραδάκτυλο αφρικανικό αγριόσκυλο (Lycaon pictus), πέντε δάχτυλα βρίσκονται στα μπροστινά άκρα, αλλά ο αντίχειρας είναι χαμηλωμένος και δεν φτάνει στο έδαφος. Στα οπίσθια πόδια υπάρχουν τέσσερα δάκτυλα, αλλά σε μερικούς κατοικίδιους σκύλους, ένα πέμπτο υποτυπώδες δάκτυλο, μερικές φορές είναι παρών, αλλά δεν έχει ανατομική σύνδεση με το υπόλοιπο πόδι. Τα ελαφρώς καμπυλωτά νύχια δεν είναι συσταλτά και περισσότερο ή λιγότερο αμβλέα.
Το πέος στους αρσενικούς κυνίδες υποστηρίζεται από ένα οστό που ονομάζεται βάκλον. Περιέχει επίσης μια δομή στη βάση που ονομάζεται bulbus glandis, που βοηθά στη δημιουργία κολλήματος κατά τη διάρκεια του ζευγαρώματος, κoλλώντας τα ζώα μαζί μέχρι και για μια ώρα. Οι νεαροί κυνίδες γεννιούνται τυφλοί, με τα μάτια τους να ανοίγουν λίγες εβδομάδες μετά τη γέννηση. Όλοι οι ζωντανοί κυνίδες (Κυνοειδή) έχουν έναν σύνδεσμο ανάλογο με τον αυχενικό σύνδεσμο των οπληφόρων που χρησιμοποιείται για τη διατήρηση της στάσης της κεφαλής και του λαιμού με λίγη ενεργή άσκηση μυών· αυτός ο σύνδεσμος τους επιτρέπει να εξοικονομούν ενέργεια ενώ εκτελούν μεγάλες αποστάσεις ακολουθόντας οσφρητικά χνάρια με τη μύτη τους στο έδαφος. Ωστόσο, με βάση τις σκελετικές λεπτομέρειες του λαιμού, πιστεύεται ότι τουλάχιστον κάποιοι από τους Βοροφαγίνες (όπως ο Αιλουρόδων) δεν είχαν αυτόν τον σύνδεσμο.
Αναπαραγωγή
thumb|right|Ένα αδέσποτο σκυλί από τη Σρι Λάνκα που θηλάζει τα κουτάβια του Οι κυνίδες ως ομάδα παρουσιάζουν πολλά αναπαραγωγικά χαρακτηριστικά που είναι ασυνήθιστα μεταξύ των θηλαστικών στο σύνολό τους. Είναι τυπικά μονογαμικοί, παρέχουν πατρική φροντίδα στους απογόνους τους, έχουν αναπαραγωγικούς κύκλους με μακρές προοιστρικές και διοιστρικές φάσεις και κολλάνε κατά τη διάρκεια του ζευγαρώματος. Κρατούν επίσης τους ενήλικους απογόνους στην κοινωνική ομάδα, καταστέλλοντας την ικανότητα αυτών να ζευγαρώνουν, ενώ κάνουν χρήση της αλλογονεϊκής φροντίδας που μπορούν να παρέχουν για να βοηθήσουν στην ανατροφή της επόμενης γενεάς απογόνων.
Κατά τη διάρκεια της προοιστρικής περιόδου, αυξημένα επίπεδα οιστραδιόλης καθιστούν το θηλυκό ελκυστικό για το αρσενικό. Υπάρχει αύξηση της προγεστερόνης κατά την οιστρική φάση και το θηλυκό είναι πλέον δεκτικό. Μετά από αυτό, το επίπεδο οιστραδιόλης αυξομειώνεται και υπάρχει μια μακρά διοιστρική φάση κατά την περίοδο την οποία το θηλυκό είναι έγκυος. Η ψευδοεγκυμοσύνη εμφανίζεται συχνά σε κυνίδες που έχουν ωορρηξία αλλά δεν κατάφεραν να μείνουν έγκυοι. Μια περίοδος ανοίστρου έπεται της εγκυμοσύνης ή της ψευδοεγκυμοσύνης, ενώ υπάρχει μόνο μία οιστρική περίοδος κατά τη διάρκεια κάθε εποχής ζευγαρώματος. Οι μικροί και μεσαίοι κυνίδες έχουν ως επί το πλείστον περίοδο κύησης 50 έως 60 ημέρες, ενώ τα μεγαλύτερα είδη κατά μέσο όρο 60 έως 65 ημέρες. Η εποχή του χρόνου κατά την οποία προκύπτει η εποχή του ζευγαρώματος σχετίζεται με τη διάρκεια της ημέρας, όπως έχει αποδειχθεί στην περίπτωση αρκετών ειδών που έχουν μετατοπιστεί σε όλο τον ισημερινό προς το άλλο ημισφαίριο και παρουσιάζει μετατόπιση φάσης έξι μηνών. Οικόσιτοι σκύλοι και ορισμένοι μικροί κυνίδες σε αιχμαλωσία μπορεί να έρχονται σε οίστρο πιο συχνά, πιθανόν επειδή το ερέθισμα της φωτοπεριόδου καταρρέει υπό συνθήκες τεχνητού φωτισμού.
Το μέγεθος ενός νεογνού ποικίλλει, από το ένα έως τα 16 ή περισσότερα κουτάβια που γεννιούνται. Τα νεαρά γεννιούνται μικρά, τυφλά και αδύναμα και απαιτούν μακρά περίοδο γονικής φροντίδας. Φυλάσσονται σε μια φωλιά, συνήθως σκαμμένη στο έδαφος, για ζεστασιά και προστασία. Όταν τα νεαρά αρχίζουν να τρώνε στερεά τροφή, και οι δύο γονείς, και συχνά και άλλα μέλη της αγέλης, φέρνουν πίσω σε αυτά φαγητό από το κυνήγι. Αυτό συχνότερα εξεμείται από το στομάχι του ενήλικου. Όταν συμβαίνει αυτή η συμμετοχή των αγελών στη σίτιση των νεογνών, το ποσοστό επιτυχίας αναπαραγωγής είναι υψηλότερο από ό,τι στην περίπτωση που τα θηλυκά χωρίζονται από την ομάδα και ανατρέφουν τα κουτάβια τους στην απομόνωση. Οι νεαροί κυνίδες μπορεί να χρειαστούν ένα έτος για να ωριμάσουν και να μάθουν τις δεξιότητες που χρειάζονται για να επιβιώσουν. Σε ορισμένα είδη, όπως στο αφρικανικό αγριόσκυλο, οι αρσενικοί απόγονοι συνήθως παραμένουν στην αγέλη που γεννήθηκαν, ενώ τα θηλυκά διασκορπίζονται ως ομάδα και ενώνονται με μια άλλη μικρή ομάδα του αντίθετου φύλου για να σχηματίσουν μια νέα αγέλη.
Υφιστάμενα και προσφάτως εξαφανισμένα είδη
thumb|right|Το γένος [[Κύων: γκρίζος λύκος, κογιότ, αφρικανικός χρυσός λύκος, αιθιοπικός λύκος, χρυσό τσακάλι, μελανόραχο τσακάλι και ριγωτό τσακάλι]] thumb|right|Το γένος [[Λυκαλώπηξ: αλεπού των Άνδεων, αλεπού της πάμπας, νοτιοαμερικανική γκρίζα αλεπού και αλεπού του Δαρβίνου]] thumb|right|Το γένος [[Αλώπηξ (γένος)|Αλώπηξ: κόκκινη αλεπού, αλεπού του Ρούπελ, αλεπού κορσάκ, αλεπού της Βεγγάλης, αρκτική αλεπού, αφγανική αλεπού, αλεπού του ακρωτηρίου και φένεκ]]
Όλα τα υφιστάμενα είδη της οικογένειας των Κυνιδών βρίσκονται στην υποοικογένεια των Κυνινών.
Υποοικογένεια Κυνίνες
thumb|320px|right|Διακύμανση των ειδών εντός των Κυνιδών σε διάστημα 40 εκατομμυρίων ετών
Ενθυλάκωση
Στη διαστρωματωμένη αρχιτεκτονική ενός δικτύου,κάθε επίπεδο επικοινωνεί με το αντίστοιχο ομότιμό του,χρησιμοποιώντας ένα πρωτόκολλο του ίδιου επιπέδου.Η λειτουργία αυτή όμως,εκτελείται έμμεσα καθώς κάθε επίπεδο έχει δυνατότητα άμεσης επικοινωνίας μόνο με τα γειτονικά του,μέσω της διεπαφής τους.
Έτσι,κατά την αποστολή δεδομένων από την μια εφαρμογή στην απομακρυσμένη,τα δεδομένα προωθούνται από το κάθε επίπεδο προς τα κάτω,στο αμέσως κατώτερο.Κάθε επίπεδο προσθέτει στα δεδομένα πληροφορίες ελέγχου για το αντίστοιχο,απέναντι,επίπεδο ώστε να εξασφαλίσει την επιτυχή παράδοσή τους.Οι πληροφορίες ελέγχου προστίθενται μπροστά από τα δεδομένα που πρόκειται να αποσταλούν και ονομάζονται επικεφαλίδα.Ορισμένα επίπεδα προσθέτουν πληροφορίες και στο τέλος των δεδομένων (όπως το 2ο επίπεδο του OSI) με σκοπό να εξασφαλιστεί η αναγνώριση σφαλμάτων κατά την μετάδοση στο φυσικό μέσο.
Κάθε επίπεδο χειρίζεται την πληροφορία που λαμβάνει από το ανώτερό του ως δεδομένα και προσθέτει μπροστά τους τη δική του επικεφαλίδα.Η προσθήκη σαν περίβλημα των πληροφοριών ελέγχου στα δεδομένα ονομάζεται ενθυλάκωση η στα Αγγλικά encapsulation.
εναλλ.=|κέντρο|μικρογραφία|799x799εσ
Παρατηρώντας τη συγκεκριμένη διαδικασία στη διεπαφή του επιπέδου διαδικτύου με το ζεύξης δεδομένων,ένα αυτοδύναμο πακέτο του επιπέδου διαδικτύου τοποθετείται μέσα,δηλαδή ενθυλακώνεται σε ένα πλαίσιο του επιπέδου ζεύξης δεδομένων καθώς περικλείεται ανάμεσα στην επικεφαλίδα και στην ακολουθία ελέγχου του πλαισίου (Frame Check Sequence).Με απλά λόγια,ένα "πακέτο" ανωτέρου επιπέδου τοποθετείται,ως δεδομένα,μέσα σε ένα "πακέτο" του αμέσως κατώτερου επιπέδου.
Οι πληροφορίες ελέγχου που προστίθενται κατά την διαδικασία ελέγχου είναι κυρίως διευθύνσεις,χαρακτήρες ελέγχου σφαλμάτων ή άλλοι χαρακτήρες ελέγχου και συγχρονισμού.
Στο φυσικό επίπεδο,οι άσσοι και τα μηδενικά που απαρτίζουν το πλαίσιο,μετατρέπονται σε σήματα κατάλληλα για το φυσικό μέσο.
Κατά την λήψη των δεδομένων συμβαίνει η αντίστροφη διαδικασία.Κάθε επίπεδο,αφαιρεί τις πληροφορίες ελέγχου που αφορούν το ίδιο και προωθεί τα δεδομένα στο ανώτερό του.Στην παραπάνω εικόνα,φαίνεται η διαδικασία της ενθυλάκωσης στο μοντέλο TCP/IP,καθώς και η ονομασία της βασικής μονάδας πληροφορίας του πρωτοκόλλου κάθε επιπέδου (Protocol Data Unit).
Κατηγορία:Δίκτυα υπολογιστών
Λορίν Λέιν
Βιογραφία
Η Λέιν έχει πτυχίο Bachelor Καλών Τεχνών από το Πανεπιστήμιο του Τέξας στο Άρλινγκτον. Κέρδισε επίσης Master στο προηγμένο πρόγραμμα εκπαίδευσης στο American Conservatory Theater στο Σαν Φρανσίσκο. Σήμερα είναι καθηγήτρια στο Τμήμα Θεάτρου στο Πολιτειακό Πανεπιστήμιο του Τέξας στο Σαν Μάρκος.
Η Λέιν παντρεύθηκε τον Ντέιβιντ Γουίλκινς. Έχει μια κόρη, την Κέιτ(γεννημένη 23 Φεβρουαρίου 1998) με τον Γουίλκινς.
Το 2004, εμφανίσθηκε στην επανένωση του The Nanny, το The Nanny Reunion: A Nosh to Remember, με πρωταγωνίστρια την Φραν Ντρέσερ και μεγάλο μέρος του αυθεντικού καστ.
Από το 2000 είναι ενεργή κυρίως στο θέατρο.
Το 2010, φιλοξενήθηκε στο ομότιλο σόου της Ντρέσερ.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Η Σφίγγα χωρίς το αίνιγμα
Η Σφίγγα χωρίς το αίνιγμα (τίτλος στα αγγλικά:The Sphinx Without a Mystery) είναι διήγημα του Όσκαρ Ουάιλντ. Δημοσιεύτηκε για πρώτη φορά στο περιοδικό The World τον Μάιο του 1887. Το 1891, μαζί με άλλες ιστορίες, εκδόθηκε στη συλλογή του Ουάιλντ Το έγκλημα του λόρδου Άρθουρ Σάβιλ και άλλες ιστορίες.
Υπόθεση
Η κυρία ήταν πάντα πολύ μυστικοπαθής και μυστηριώδης και έτσι του κίνησε τις υποψίες. Μια μέρα αποφάσισε να την ακολουθήσει, καθώς μερικές φορές έφευγε κρυφά από το σπίτι της, και ανακάλυψε ότι πήγαινε κρυφά σε μια πανσιόν. Υποψιάστηκε ότι υπήρχε άλλος άντρας στη ζωή της και την επόμενη μέρα ζήτησε εξηγήσεις. Αυτή ομολόγησε ότι ήταν εκεί, αλλά είπε ότι ήταν απολύτως αθώα. Δεν την πίστεψε, διέλυσε τη σχέση τους και έφυγε για ταξίδι. Κατά την επιστροφή του έμαθε για τον θάνατό της από πνευμονία. Ο λόρδος πήγε στην πανσιόν και μίλησε με την ιδιοκτήτρια, η οποία επιβεβαίωσε ότι η κυρία είχε νοικιάσει ένα δωμάτιο και ότι το μόνο που έκανε εκεί ήταν να έρχεται και να κάθεται μόνη της για μερικές ώρες κάθε φορά, διαβάζοντας και πίνοντας τσάι.
Αφού διηγήθηκε την ιστορία του, ρώτησε τον αφηγητή αν το πιστεύει - ότι το μυστικό της ήταν πραγματικά ότι δεν είχε μυστικό - και αυτός του απάντησε ότι ήταν σίγουρος γι' αυτό, συμπληρώνοντας:
Ο λόρδος ωστόσο δεν είχε πεισθεί ακόμη. Το διήγημα τελειώνει με την απάντησή του: «Αναρωτιέμαι...».
Μαρία Σαμορούκοβα
Η Μαρία Ανατολίεβνα Σαμορούκοβα (γεννημένη στις 19 Δεκεμβρίου 1971, στο Κούιμπισεφ της ΡΣΟΣΔ, ΕΣΣΔ) είναι ρωσοελληνίδα καλαθοσφαιρίστρια, η οποία αγωνίστηκε ως σέντερ. Συμμετείχε σε πολλούς διεθνείς αγώνες ως μέλος της ελληνικής εθνικής ομάδας, καθώς και στους Ολυμπιακούς Αγώνες του 2004.
Οθρυάδης
Ιστορία
Το 546 π.Χ. οι Σπαρτιάτες και οι Αργείοι, αποφάσισαν να πολεμήσουν στην αρχαία Θυρέα (κοντά στο σημερινό Άστρος Αρκαδίας), προκειμένου να κατακτήσουν την περιοχή της Θυρεάτιδας. Επειδή ο αγώνας ήταν αμφίρροπος, οι αντίπαλοι συμφώνησαν να πολεμήσουν μόνο 300 Σπαρτιάτες με ίσο αριθμό Αργείων (Μάχη των 600 λογάδων). Η παράταξη με τις λιγότερες απώλειες, θα θεωρούταν νικήτρια και θα κυριαρχούσε στην περιοχή. Στο τέλος της μάχης απόμειναν ζωντανοί μόνο ο σπαρτιάτης Οθρυάδης και 2 αργείοι, ο Χρόμιος και ο Ἀλκήνωρ. Έτσι τόσο οι Σπαρτιάτες, όσο και οι Αργείοι, αμφισβήτησαν το αποτέλεσμα και ο πόλεμος ξανάρχισε. Αργότερα τελείωσε με νίκη των Σπαρτιατών. Κατά τον Ηρόδοτο, ο Οθρυάδης, ντροπιασμένος που σκοτώθηκαν οι συμπολεμιστές του, αυτοκτόνησε. Σύμφωνα όμως με μια άλλη εκδοχή σκοτώθηκε στο τέλος από τον ένα Αργείο αντίπαλό του, τον Αλκηνώρα.
Μαρία Σαμορούκοβα
Βιογραφία
Γεννημένη στη Ρωσική Δημοκρατία της τότε ΕΣΣΔ έκανε τα πρώτα βήματά της σε ηλικία μόλις 15 ετών στην Ντιναμό Βόλβογκραντ, έχοντας κερδίσει πρωτάθλημα ΕΣΣΔ με τη Ρωσία σε επίπεδο κορασίδων και νεανίδων. Στα 17 κάνει το μεγάλο βήμα στην Ελεκτρόσυλα Αγίας Πετρούπολης όπου έμεινε για μια πενταετία. Κέρδισε το τελευταίο πρωτάθλημα της ΕΣΣΔ, ενώ την τελευταία χρονιά της βγήκε δεύτερη στο Πρωτάθλημα Ρωσίας. Το 1992 υπέγραψε με τη Φορς-Μαζόρ της ίδιας πόλης. Ύστερα (το 1993) μετακόμισε στην Ελλάδα, για να αγωνιστεί με τον Μέγα Αλέξανδρο, όπου παντρεύτηκε, γέννησε έναν γιο, τον Παναγιώτη, και πολιτογραφήθηκε.
Οθρυάδης
Πηγές
Κατηγορία:Αρχαίοι Σπαρτιάτες
Μαρία Σαμορούκοβα
Βιογραφία
Στις 26 Νοεμβρίου 2000, έκανε το ντεμπούτο της για την ελληνική εθνική ομάδα σε αγώνα εναντίον του Ισραήλ, όπου σκόραρε 22 πόντους. Συμμετείχε στα ευρωπαϊκά πρωταθλήματα του 2001 και 2003. Η ελληνική της παρουσία συνεχίστηκε στον Σπόρτιγκ από το 1997 έως το 2002 μ’ ένα ενδιάμεσο σταθμό στις Εσπερίδες την περίοδο 2000-01. Με τον Σπόρτιγκ κατέκτησε το νταμπλ την περίοδο 1998-1999. Μετά από 10 χρόνια παιχνιδιών στο πρωτάθλημα της Ελλάδας, έπαιξε στην Ιταλία και τη Γαλλία. Το 2004 επέστρεψε στη Ρωσία με την ομάδα "Μπαλτιίσκαγια Ζβιέζντα" της Αγίας Πετρούπολης, πηγαίνοντας το 2005 στην ομάδα Ντιναμό Μόσχας. Το 2006 επέστρεψε στην Ελλάδα, όπου το 2009 ολοκλήρωσε την καριέρα της στον Πανιώνιο. Ο Πανιώνιος έχοντας βγει 1ος στην Α2 Νότου κερδίζει την άνοδο στην Α1 και δημιουργεί αίσθηση με την απόκτηση της Σαμορούκοβα. Και γίνεται η πρώτη ελληνική ομάδα που κατακτά ως νεοφώτιστη το Πρωτάθλημα την αγωνιστική περίοδο 2006-07. MVP ήταν η Μαρία Σαμορούκοβα.
Το 2004 αγωνίστηκε στους Ολυμπιακούς Αγώνες, όπου είχε τη μεγαλύτερη διάκρισή της σ’ επίπεδο Εθνικής με την 8η θέση. Έχει εμφανιστεί σε δύο Ευρωπαϊκά Πρωταθλήματα : 2001, 2003. Το 2009, εξετάστηκε η συμμετοχή της στο ευρωπαϊκό πρωτάθλημα με την ελληνική ομάδα, παρόλο που είχε ολοκληρώσει την καριέρα της.
Από το 2009, η Σαμορούκοβα εργάστηκε ως προπονήτρια στην Καλλιθέα.
Παραπομπές
Κατηγορία:Ελληνίδες αθλήτριες της καλαθοσφαίρισης Κατηγορία:Σοβιετικοί καλαθοσφαιριστές Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κορκούτελι
Το Κορκούτελι είναι μια περιοχή στην Επαρχία Αττάλειας στην περιοχή της Μεσογείου Θάλασσας στην Τουρκία, 56 χιλιόμετρα βορειοδυτικά της Αττάλειας.
Δημογραφία
Η επαρχία έχει πληθυσμό 50.430 κατοίκων σύμφωνα με την απογραφή του 2010. Από μόνη της η πόλη έχει 20.508 κατοίκους. Το Κορκούτελι έχει 6 δήμους (Μπόζοβα, Μπουγιούκιοϊ, Τσομακλί, Κιουτσούκκιοϊ, Γιελτέν και Γιεσιλγιάιλα) και 47 χωριά.
Εξωτερικοί σύνδεσμοι
Κατηγορία:Οικισμοί στην Επαρχία Αττάλειας
Εκλογική περιφέρεια Ηρακλείου
Η εκλογική περιφέρεια Ηρακλείου είναι η μεγαλύτερη από τις τέσσερις περιφέρειες της μείζονος εκλογικής περιφέρειας Κρήτης. Αποτελείται από 8 δήμους σύμφωνα με το Πρόγραμμα Καλλικράτης (Αρχανών-Αστερουσίων, Βιάννου, Γόρτυνας, Ηρακλείου, Μαλεβιζίου, Μινώα Πεδιάδας, Φαιστού και Χερσονήσου). Από το 1974 έως το 1993 η περιφέρεια Ηρακλείου έδινε 7 έδρες στο Ελληνικό Κοινοβούλιο, ενώ από το 1996 έως σήμερα δίνει 8 έδρες.
Πρόκειται για μία από τις περιφέρειες που υπήρξαν «κάστρα» του ΠΑΣΟΚ για μία περίοδο 35 ετών, από τις εκλογές του 1977 έως αυτές του Μαΐου του 2012. Μάλιστα στις περισσότερες των περιπτώσεων κατέγραψε ποσοστά άνω του 50%, ενώ 6 φορές (τέσσερις σε βουλευτικές εκλογές και δύο σε Ευρωεκλογές) ξεπέρασε το 60%.
Όπως στα Χανιά, έτσι και στο Ηράκλειο η Νέα Δημοκρατία δεν είχε καταφέρει ποτέ να αναδειχθεί πρώτο κόμμα, μέχρι τις εθνικές εκλογές του Μαΐου 2023. Η μεγαλύτερη διαφορά που κατέγραψε σε σχέση με το ΠΑΣΟΚ, ήταν οι 46,70 μονάδες (19,20% έναντι 65,90%) στις εκλογές του 1981. Χαρακτηριστικό επίσης στην περιφέρεια Ηρακλείου είναι τα πολύ χαμηλά ποσοστά που διαχρονικά καταγράφουν τα κόμματα της ελληνικής ακροδεξιάς, σε σχέση με τις επιδόσεις τους στην υπόλοιπη Ελλάδα.
Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από τη Μεταπολίτευση και μετά στην εκλογική περιφέρεια Ηρακλείου. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.
Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στην εκλογική περιφέρεια Ηρακλείου. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.
Εξωτερικοί σύνδεσμοι
Ηρακλειου Κατηγορία:Νομός Ηρακλείου
Άλωρος Πέλλας
H Άλωρος (μέχρι το 1922 Ρούδινος ) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, η Άλωρος έχει 417 κατοίκους. Βρίσκεται σε υψόμετρο 120 μέτρων και στην δυτική όχθη του Αλμωπαίου Ποταμού.
Ιστορία
Ανατολικά-νοτιοανατολικά της Αλώρου, στη θέση γνωστή ως Καλές του Ρούδινου ή Κάστρο Αλώρου, έχει βρεθεί οχυρωματικός περίβολος των παλαιοχριστιανικών χρόνων και οικιστικά κατάλοιπα της ελληνιστικής περιόδου και της εποχής του Σιδήρου. Το φρούριο περιβάλλεται από τη βόρεια, ανατολική και νότια πλευρά από τον Άνω Λουδία. Στο χωριό κατά τη διάρκεια δοκιμαστικών ανασκαφών βρέθηκαν νομίσματα και άλλα ευρήματα τα οποία χρονολογούνται από τον 4ο - 2ο αιώνα π.Χ. Μέσα στο κάστρο βρέθηκαν ευρήματα, όπως πήλινα γυναικεία ειδώλια, των ελληνιστικών χρόνων. Νότια του χωριού βρέθηκε το 1978 υπόγειος μονοθάλαμος λαξευτός τάφος ο οποίος χρονολογείται από τον 2ο αιώνα. Ο τάφος περιείχε πήλινα αγγεία ως κτερίσματα. Κοντά στο χωριό βρισκόταν μεταλλείο χαλκού.
Το χωριό κατακτήθηκε από τους Οθωμανούς το 1435 και ονομάστηκε Ρούδινο, λόγω του μεταλλείου, το οποίο ονόμαζαν Ρούντκικ. Το χωριό είχε μουσουλμανικό πληθυσμό στις αρχές του 20ού αιώνα. Στην απαρίθμηση του 1913 είχε 449 κατοίκους και στην απογραφή του 1920 είχε 395 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 136 προσφυγικές οικογένειες από την Ανατολική Θράκη και τον Πόντο και ο οικισμός έγινε αμιγώς προσφυγικός. Στην απογραφή του 1928 είχε 500 κατοίκους και στην απογραφή του 1940 ο πληθυσμός του είχε αυξηθεί σε 694.
Η Άλωρος ορίστηκε έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας. Η τοπική κοινότητα Αλώρου είναι χαρακτηρισμένη ως αγροτικός πεδινός οικισμός, με έκταση 14,173 χμ² (2011).
Αξιοθέατα
Στον οικισμό, υπάρχουν δύο Ιεροί Ναοί, αφιερωμένοι στον Άγιο Γεώργιο και στον Άγιο Νικόλαο.
Έχει επίσης ανακαλυφθεί κι ένας αρχαίος οικισμός, ο οποίος κατοικούταν από την ύστερη εποχή του Χαλκού, μέχρι και τα υστερορωμαϊκά χρόνια
Μεταφορές
Σε κοντινή απόσταση από την Άλωρο βρίσκεται η Επαρχιακή οδός 1 του Νομού Πέλλας, η οποία τη συνδέει με την Αριδαία και την Έδεσσα. Με αυτήν, η Άλωρος συνδέεται μέσω ενός ισόπεδου κόμβου πλησίον του οικισμού Ξιφιανή.
Ιωάννης κόμης του Μπριέν
Ο Ιωάννης, κόμης του Μπριέν, (Γαλλ. Jean 1235 - 1260) κόμης του Μπριέν (1246 - 1260) από τον Οίκο του Μπριέν ήταν μεγαλύτερος γιος και διάδοχος του Γκωτιέ Δ΄ κόμη του Μπριέν και της Μαρίας των Λουζινιάν μεγαλύτερης κόρης του Ούγου Α΄ της Κύπρου. Διαδέχθηκε τον πατέρα του (1246) αλλά προτιμούσε να ζει με τους συγγενείς της μητέρας του στην αυλή της Κύπρου χωρίς να παίξει ρόλο στην πολιτική. Παντρεύτηκε την Μαρία κυρία του Τιεζί στο Αινώ, κόρη του Σογιέ Β΄ του Ανγκιάν χωρίς να αποκτήσει απογόνους. Πέθανε άτεκνος σε ηλικία 25 ετών (1260) και τον διαδέχθηκε ο αδελφός του Ούγος του Μπριέν.
Παραπομπές σε πηγές
Κατηγορία:Οίκος του Μπριέν
Πρινιά Εύβοιας
Η Πρινιά είναι ημιορεινό χωριό της Περιφερειακής Ενότητας Εύβοιας σε υψόμετρο 300 μέτρα, το οποίο βρίσκεται προς το νοτιοανατολικά άκρο της Εύβοιας και το ακρωτήριο Καφηρέα (Κάβο Ντόρο). Απέχει 57 χλμ. (οδηγικά - μέσω Πλατανιστού) ΒΑ. από την Κάρυστο. Το χωριό ανήκει στα λεγόμενα «χωριά του Κάβοντορο» της ευρύτερης περιοχής Καφηρέα και κατοικήθηκε από Έλληνες πρόσφυγες της Μικράς Ασίας που κατέφυγαν σε αυτήν κατά τον 15ο αιώνα. Ως οικισμός αναφέρεται επίσημα το 1920 με το όνομα Μπρινιάς να απογράφεται στην τότε κοινότητα Αγίου Λουκά και μετονομάστηκε σε Πρινιάς το 1940. Σύμφωνα με το πρόγραμμα Καλλικράτης, μαζί με την Αμυγδαλέα, το Δρυμονάρι, τη Ζαχαριά, το Θύμι, το Καψούρι και τη Σχίζαλη αποτελούν την τοπική κοινότητα Αμυγδαλέας που υπάγεται στη δημοτική ενότητα Καφηρέως του Δήμου Καρύστου και σύμφωνα με την απογραφή του 2011 έχει πληθυσμό 23 κατοίκους.
Σημείωση
Στο δήμο Κύμης - Αλιβερίου υπάρχει οικισμός με την ονομασία Πρινιάς
Παραπομπές
Κατηγορία:Χωριά του νομού Εύβοιας Κατηγορία:Δήμος Καρύστου
Αρμένοι Λασιθίου
Οι Αρμένοι είναι χωριό και έδρα ομώνυμης κοινότητας του δήμου  Σητείας, της περιφερειακής ενότητας Λασιθίου, στην ανατολική Κρήτη. Σύμφωνα με την απογραφή του 2011, έχει 273 κατοίκους. Είναι κτισμένο σε υψόμετρο 560 μέτρων, 28,7 χιλιόμετρα νότια της Σητείας, στο μικρό οροπέδιο των Αρμενοχαντράδων, όπου βρίσκεται επίσης το χωριό Χανδράς. Χωρίζεται από χείμαρρο στο Πέρα και Πώδε Χωριό.
Ιστορικά στοιχεία
Ο Στέργιος Σπανάκης αναφέρει ότι συνοικίστηκε από Αρμένιους στρατιώτες μετά την ανακατάληψη της Κρήτης από τον Νικηφόρο Φωκά το 961. Το χωριό αναφέρεται από τον Φραντσέσκο Μπαρότσι το 1577 ως Armenus στην επαρχία Σητείας. Στην ενετική απογραφή του 1583 από τον Καστροφύλακα αναφέρεται ως Armenus με 428 κατοίκους. Με την ίδια ονομασία αναφέρεται επίσης από τον Βασιλικάτα 1630 και στην τουρκική απογραφή του 1671, με 78 χαράτσα. Το χωριό αναφέρεται στην αιγυπτιακή απογραφή του 1834 ως Armeni με 20 χριστιανικές και 8 τουρκικές οικογένειες. Το χωριό καταστράφηκε από σεισμό το 1856. Το 1881 είχε 246 κατοίκους, όλοι χριστιανοί, και ανήκε στο δήμο Χαντρά.
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Στο χωριό σώζονται δύο βυζαντινές εκκλησίες, η Κοίμηση της Θεοτόκου και ο Άγιος Γεώργιος. Ο ναός της Κοιμήσεως πυρπολήθηκε από τους Τούρκους το 1829 και στη συνέχεια κάλυψαν με ασβέστη τις τοιχογραφίες που είχαν απομείνει. Διασώζεται η υπογραφή του αγιογράφου, Μ. Κορνάρος, έτος 1570.
Κοντά στο δυτικό άκρο του οροπεδίου βρίσκεται η μονή της Αγίας Σοφίας. Η μονή χρονολογείται από τους βενετικούς χρόνους. Στο υπέρθυρο του ναού είναι χαραγμένη η χρονολογία 1634, η οποία μπορεί να αφορά ανακαίνιση του ναού. Ο ναός βρίσκεται στο κέντρο της μονής και είναι μονόχωρος καμαρόσκεπος. Το κλίτος του έχει επεκταθεί κατά τη συνέχεια προς τα δυτικά. Τα κτίρια της μονής αναστηλώθηκαν τον 19ο αιώνα από τον Όσιο Ιωσήφ Γεροντογιάννη. Το 1870 άρχισε να λειτουργεί στην μονή σχολείο. Το 1884, μετά το κλείσιμο του σχολείου, η ανακαίνιση της μονής συνεχίστηκε από τον Γεννάδιο Μυτάκη, ο οποίος ακολούθως μόνασε σε αυτή. Το 1900 κρίθηκε διαλυτέα και οι εγκαταστάσεις τις παραχωρήθηκαν στην ενορία Αρμένων.
Διοικητικά στοιχεία
Δείτε: Κοινότητα Αρμένων
Οι Αρμένοι αναφέρονται επίσημα το 1925 στο ΦΕΚ 27Α - 31/01/1925 να ορίζοναι έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τον οικισμό Ασπρόλιθος και Ετιά αποτελούν την κοινότητα Αρμένων που υπάγεται στη δημοτική ενότητα Σητείας του δήμου Σητείας ενώ σύμφωνα με την απογραφή του 2011 έχει 273 κατοίκους.
Σημείωση
Στην Κρήτη υπάρχουν οι συνώνυμοι οικισμοί Αρμένοι Χανίων και Αρμένοι Ρεθύμνου.
Παραπομπές
κατηγορία:Χωριά του νομού Λασιθίου κατηγορία:Δήμος Σητείας
Σιδηροδρομικός Σταθμός Δαυλείας
Ο Σιδηροδρομικός Σταθμός Δαύλειας είναι σιδηροδρομικός σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Αθηνών - Λειανοκλαδίου. Εγκαινιάστηκε στις 11 Νοεμβρίου 1904 και οφείλει την ονομασία του στον δήμο που εξυπηρετεί, τη Δαύλεια. Διαθέτει πλευρική αποβάθρα.
Παραπομπές
Κατηγορία:Σιδηροδρομικές μεταφορές στη Βοιωτία Δαυλεια Δαυλεια Δαυλεια
Τόμι Χίλφιγκερ
Ο Τόμας Τζέικομπ Χίλφιγκερ (Thomas Jacob Hilfiger, γενν. 24 Μαρτίου 1951) είναι Αμερικανός σχεδιαστής μόδας, γνωστός για την ίδρυση του οίκου Tommy Hilfiger Corporation το 1985. Ξεκίνησε τη σταδιοδρομία του συνιδρύοντας μια αλυσίδα δισκοπωλείων στα βόρεια της πολιτείας της Νέας Υόρκης στη δεκαετία του 1970 και έπειτα άρχισε να σχεδιάζει κολεγιακά αθλητικά ρούχα για τη δική του ομώνυμη ανδρική γραμμή στη δεκαετία του 1980. thumb|Η καλλονή [[Τζέστικα Σταμ φοράει μοντέλο του Tommy Hilfiger στην πασαρέλα το 2008.]] Αργότερα, η εταιρεία επεκτάθηκε σε γυναικεία ρούχα και διάφορα είδη πολυτελείας, όπως τα αρώματα, και έγινε γνωστή το 1992. Ο Χίλφιγκερ εξέδωσε το πρώτο βιβλίο του το 1997, με τίτλο All American: A Style Book, και έχει γράψει πολλά από τότε, συμπεριλαμβανομένου της Tommy Hilfiger μέσω  του Assouline το 2010. Τα απομνημονεύματά του με τίτλο American Dreamer, τα οποία συνέγραψε με τον Πίτερ Νόμπλερ, δημοσιεύθηκαν την 1η Νοεμβρίου 2016.
μικρογραφία|Νεαρός Αζέρος φοράει το εμπορικό σήμα του Χιλφίνγκερ για το 2013. Το πουκάμισό του εμφανίζει μια παραλλαγή του χαρακτηριστικού λογότυπου τριών τόνων.
Οι συλλογές του Χίλφιγκερ, συχνά επηρεάζονται από την μόδα της μουσικής υποκουλτούρας και διατίθενται στο εμπόριο σε συνάρτηση με τη μουσική βιομηχανία, με διασημότητες όπως η Αμερικανίδα τραγουδίστρια-είδωλο της R&B Ααλίγια τη δεκαετία του 1990. Το 2005, οι διαγωνιζόμενοι στο ριάλιτι σόου του CBS Το Κόψιμο (The Cut) διαγωνίστηκαν στο σχέδιο με τον Χίλφιγκερ με παρόμοιο τρόπο με την τηλεοπτική σειρά "The Apprentice". Το 2006 o Χίλφιγκερ πούλησε την εταιρεία του για 1, 6 δισεκατομμύριο δολάρια στους Apax Partners, και πουλήθηκε ξανά το 2010, στους Phillips-Φίλιπς-φαν Χόισεν για αντί 3 δισ.δολαρίων. Παραμένει ο κύριος σχεδιαστής της εταιρείας και ηγείται των ομάδων από σχεδιαστές και επιβλέπει ολόκληρη τη δημιουργική διαδικασία. Το 2012 ο σχεδιαστής τιμήθηκε για το σύνολο του έργου του με το βραβείο Τζέφρι Μπιν από το Συμβούλιο των Σχεδιαστών Μόδας της Αμερικής.
Προσωπική ζωή
Γεννήθηκε στις 24 Μαρτίου 1951 στη Νέα Υόρκη (περιοχή Ελμίρα) ως το δεύτερο από τα εννέα παιδιά της οικογένειας Χίλφιγκερ. Ο πατέρας του, Ρίτσαρντ Χίλφιγκερ ήταν γερμανο-ελβετικής καταγωγής ενώ η μητέρα του, Βιρτζίνια Χίλφιγκερ (το γένος Τζέριτι) ήταν νοσηλεύτρια ιρλανδικής καταγωγής. Μεταξύ των αδελφών του είναι ο επιχειρηματίας Άντυ Χίλφιγκερ και ο κιθαρίστας του ροκ συγκροτήματος, Brain Surgeons, Μπίλι Χίλφιγκερ.
Το 1976, ο Χίλφιγκερ γνώρισε την Σούζαν Σιρόνα, μια υπάλληλο στο People's Palace και παντρεύτηκαν το 1980. Μαζί απέκτησαν τέσσερα παιδιά: την Κάθλιν, την Ελίζαμπεθ, την Άλυ και τον Ρίτσαρντ. Το ζευγάρι χώρισε το 2000.
Στις 12 Δεκεμβρίου 2008, παντρεύτηκε την Ντι Οκλέπο-Χίλφιγκερ, με την οποία απέκτησε έναν γιο, τον Σεμπάστιαν (γενν. 2009).
Εξωτερικοί σύνδεσμοι
Κατηγορία:Αμερικανοί σχεδιαστές μόδας
Ιωάννης Θεοδωρόπουλος (αθλητής)
Ο Ιωάννης Θεοδωρόπουλος (Ευρυτανία, 19ος αιώνας - ;) ήταν Έλληνας αθλητής του στίβου. Ήταν τρίτος ολυμπιονίκης στο άλμα επί κοντώ στους πρώτους σύγχρονους Ολυμπιακούς Αγώνες το 1896 στην Αθήνα.
Βιογραφία
Γεννήθηκε στην Ευρυτανία. Στους Θερινούς Ολυμπιακούς Αγώνες της Αθήνας αγωνίστηκε στο άλμα επί κοντώ στις 10 Απριλίου 1896 και ισοφάρισε με τον συμπατριώτη του Ευάγγελο Δαμάσκο. Μαζί κατατάχθηκαν 3οι, με άλμα στα 2,60 μ. Ωστόσο, άλλοι συγγραφείς, όπως ο Γερμανός Φόλκερ Κλούγκε αναφέρει για τον Δαμάσκο άλμα στα 2,90 και για τον Θεοδωρόπουλο άλμα στα 2,75. Τόσο η ΔΟΕ όσο και η IAAF ασπάζονται ότι η τρίτη θέση κατακτήθηκε από αμφότερους τους Έλληνες αθλητές.
Παραπομπές
Κατηγορία:Έλληνες αθλητές του άλματος επί κοντώ Κατηγορία:Αθλητές στίβου Εθνικού ΓΣ Κατηγορία:Έλληνες Ολυμπιονίκες Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1896
Κύρνος Ξάνθης
Ο Κύρνος είναι πεδινό χωριό της Θράκης στην Περιφερειακή Ενότητα Ξάνθης.
Γεωγραφία - Ιστορία
O Κύρνος βρίσκεται στα όρια με την Περιφερειακή Ενότητα Καβάλας και την δυτική άκρη της πεδιάδας της Ξάνθης σε υψόμετρο 31 μέτρα. Απέχει 2 χλμ. Δ. από το Εύλαλο (έδρα του δήμου), 25 χλμ. ΝΔ. από την Ξάνθη και 50 χλμ. Α.-ΒΑ. από την Καβάλα. Δυτικά του χωριού περνάει ο Νέστος ποταμός, βόρεια είναι η Κρεμαστή, ανατολικά και δίπλα το Εύλαλο και νότια το Ηλιοκέντημα. Την περίοδο της τουρκοκρατίας αναφέρεται ως Kίρ - Mαχαλέ ή Kίρκιοϊ, σύμφωνα με τα οθωμανικά απογραφικά κατάστιχα (Salname) του 1898 υπήρχαν 55 σπίτια μουσουλμάνων και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Επίσημα αναφέρεται μετά την απελευθέρωση της Θράκης το 1924 με την ονομασία Κύρνος στο ΦΕΚ 194Α - 14/08/1924 να προσαρτάται στην τότε κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 852 κατοίκους.
Παραπομπές
Κατηγορία:Χωριά του νομού Ξάνθης Κατηγορία:Δήμος Τοπείρου
Ο λύκος και τα επτά κατσικάκια
«Ο λύκος και τα επτά κατσικάκια» αποτελεί ένα από τα γνωστότερα παραμύθια με ζώα των αδερφών Γκριμ.
Παραπομπές
Λυκος και επτα Επτα κατσικ
Γαλάτεια (Κύπρος)
Η Γαλάτεια είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.